
		Către,
    BIROUL PERMANENT AL CAMEREI DEPUTAȚILOR
	Vă înaintăm, alăturat, raportul asupra propunerii legislative pentru modificarea şi completarea Legii vânătorii şi a protecţiei fondului cinegetic nr.407 din 9 noiembrie 2006,  transmisă Comisiei pentru mediu și echilibru ecologic și Comisiei pentru agricultură, silvicultură, industrie alimentară şi servicii specifice, spre dezbatere pe fond, cu adresa nr. PL-x nr.670 din 5 noiembrie 2018. 


              PREȘEDINTE,                                    PREŞEDINTE,
   	 Alexandru STĂNESCU                               ION CUPĂ

R A P O R T    COMUN
asupra propunerii legislative pentru modificarea şi completarea Legii vânătorii şi a protecţiei fondului cinegetic nr.407 din 9 noiembrie 2006
	În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru agricultură, silvicultură, industrie alimentară şi servicii specifice au fost sesizată spre dezbatere, pe fond cu propunea legislativă  pentru modificarea şi completarea Legii vânătorii şi a protecţiei fondului cinegetic nr.407 din 9 noiembrie 2006, transmisă cu adresa nr. PL-x nr.670 din 5 noiembrie 2018 şi înregistrată la Comisia pentru mediu şi echilibru ecologic cu nr.4c-8/735 din 6 noiembrie 2018 și la Comisia pentru agricultură, silvicultură, industrie alimentară şi servicii specifice cu nr.4c-5/642 din 6 noiembrie 2018. 
Senatul, în calitate de primă Cameră sesizată, a respins propunerea legislativă în ședința din data de 1 noiembrie 2018.
Propunerea legislativă are ca obiect de reglementare modificarea şi completarea art.48 alin.(1) din Legea nr.407/2006, în sensul că încălcarea prevederilor de la art.13 alin.(5) şi (6), urmează să se sancţioneze cu amendă de la 2.000 lei la 4.000 lei, inclusiv pentru pagubele produse de speciile prevăzute în anexa nr.2. Totodată, la acelaşi alineat se introduce o noua literă, lit.c) indice 2, care prevede plata, către persoanele îndreptăţite, a unei penalizări de 4% pe zi din valoarea pagubelor produse de către exemplarele din speciile de faună de interes cinegetic cuprinse în anexa nr.1 şi 2 în cazul nerespectării termenelor prevăzute la art.13 alin.(5) şi (6).
La întocmirea prezentului raport, Comisia a avut în vedere avizul favorabil al Consiliului Legislativ (nr.636/27.06.2018), avizul favorabil al Consiliului Economic şi Social (nr.3412/19.06.2018) și punctul de vedere negativ al Guvernului (nr. 13691/14.11.2018).
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru agricultură, silvicultură, industrie alimentară şi servicii specifice au examinat proiectul de lege sus-menţionat în şedinţe separate în data de 27 noiembrie 2018. 
La lucrările Comisiei pentru mediu şi echilibru ecologic și-au înregistrat prezența un număr de 12 deputați.
La lucrările Comisiei pentru pentru agricultură, silvicultură, industrie alimentară şi servicii specifice și-au înregistrat prezența un număr de deputați conform liste de prezente.
În urma examinării propunerii legislative și a punctelor de vedere transmise de Consiliul Legislativ şi Guvern, membrii comisiei au hotărât, cu majoritate de voturi, să propună Plenului Camerei Deputaţilor respingerea propunerii legislative pentru modificarea şi completarea Legii vânătorii şi a protecţiei fondului cinegetic nr.407 din 9 noiembrie 2006.
Prin obiectul de reglementare şi conţinutul său, propunerea legislativă face parte din categoria legilor ordinare.
	Conform prevederilor art. 75 alin.(1) şi (3) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.
	
                    PREȘEDINTE, 	 PREȘEDINTE,	
	 Alexandru STĂNESCU                                      Ion CUPĂ  

       SECRETAR, 					           SECRETAR,
              Dan CIOCAN                                            Petru FARAGO


Consilier parlamentar, 						Consilier  parlamentar,
Anton Păștinaru 							Alina Alexandriuc

